Olimpia bajnokok nélkül is aranyremények a kajak-kenu Eb-n
A Magyar Kajak-Kenu Szövetség keddi elnökségi ülésén véglegesítették a milánói Európa-bajnokságra utazó csapat összetételét. A július 19. és 22. között megrendezésre kerülő kontinensviadalon először száll vízre az olimpia után a Sydneyben négy aranyat szerző csapat. Több olimpiai bajnok hiányzik gárdából, így a Pulali Imre, Novák Ferenc kenukettős, és a Storcz Botond, Kammer Zoltán kajakpáros is csak a négyes hajóban kapott helyet. A hiányzók ellenére a magyar válogatott több számban is esélyes, várhatóan ismét több aranyérmet is szerez a viadalon.
A csapatnak- mint ahogyan válogatóviadalok eredményi alapján sejteni lehetett- nem tagja az olimpiai bajnok Storcz-Kammerer kajak kettős. Helyettesük ötszáz és ezer méteren egyaránt az ötkarikás bronzérmes Bártfai-Veréb kettős lesz. Storczék a négyesben vigasztalódhatnak, hiszen ezer méteren nem fenyegette a Kammerer Zoltán, Storcz Botond, Vereckei Ákos, Horváth Gábor négyes indulását semmi.

Kétszázon három számban áll rajthoz a táv koronázatlan királya, Fehérvári Vince. Az egyéni mellett régi társával, Hegedűs Róberttel, míg a négyesben, Beé Istvánnal, Horváth Gáborral, és Hegedűs Róberttel kiegészülve küzd az aranyérmekért.

A hölgyeknél hosszú idő óta először fordul elő, hogy nem áll rajthoz az olimpiai bajnok Kőbán Rita. Méltó utóda lehet Kovács Katalin, aki ötszáz és ezer méteren száll hajóba. Négyesben Kőbán helyére Bóta Kinga került, így ötszázon a Kovács Katalin, Szabó Szilvia, Viski Erzsébet, Bóta Kinga négyes versenyez.

A kenusoknál is lesz olimpiai bajnok távollévő. A Pulai, Novák kettős az előcsatározások során vereséget szenvedett egyszer a Hüttner, Fürdök duótól, egyszer pedig a Zala, Kozmann kettőstől is. A két egység között pénteki szolnoki "szétlövés" dönt a részvételről, és ugyanott kerül sor az 500, illetve az 1000 méteres kenunégyesek válogatójára is.
Sport